पाएं अपने शहर की ताज़ा ख़बरें और फ्री ई-पेपरडाउनलोड करें
ग्रामीण विकास सचिव आराधना पटनायक ने उप विकास आयुक्त व सभी प्रखंड विकास पदाधिकारियों को कोरोना संक्रमण काल में श्रमिकों को गांव में ही रोजगार उपलब्ध कराने का निर्देश दिया है। आराधना पटनायक ने उल्लेख किया है कि कोरोना संक्रमण के कारण मजदूर घर लौट रहे हैं तथा उनके समक्ष रोजगार की समस्या होगी। ऐसे में गांव में ही उन्हें रोजगार के साधन उपलब्ध हो। मनरेगा के तहत सभी गांव में कम से छह योजनाएं संचालित करने का निर्देश दिया है ।
ताकि उन्हें रोजगार के लिए बाहर जाने का मानसिक तनाव से ग्रसित नहीं रहना पड़े और गांव के श्रमिकों को अपने गांव में ही रोजगार मिल सके। अगर कोई श्रमिक काम करने के लिए इच्छुक है लेकिन उसके पास जॉबकार्ड नहीं है तो ऐसे श्रमिकों का अविलंब जॉबकार्ड बनाते हुए गांव में ही काम उपलब्ध करवाना सुनिश्चित करें। मनरेगा आयुक्त वरुण रंजन ने सभी प्रखंड विकास पदाधिकारियों को निर्देशित किया है कि वे प्रवासी श्रमिकों की पूरी जानकारी रखें व उन्हें गांव में ही काम मिले, इसे सुनिश्चित करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn